Priloga 7: **METODOLOGIJA ZA RAZDELITEV FINANČNIH SREDSTEV LOKALNIM AKCIJSKIM SKUPINAM ZA RIBIŠTVO ZA IZVAJANJE UKREPA LOKALNI RAZVOJ, KI GA VODI SKUPNOST– CLLD 2021–2027**

VSEBINA

1 Uvod 55

1.1 Pravne podlage 55

1.2 Predstavitev izbora načina razdelitve sredstev po posameznih LASR 55

a. Upoštevanje kriterija števila potrjenih LASR 56

b. Upoštevanje kriterija delitve Sektorja za ribištvo na dve podenoti 56

c. Upoštevanje kriterija število zaposlenih oseb v Sektorju za ribištvo 56

2 Postopek izračuna dodelitve finančnih sredstev po posameznih LASR 57

a. Osnovna razdelitev podpore izvajanje operacij, vključno z dejavnostmi sodelovanja in njihovo pripravo, izbranih v okviru strategije, in podpore upravljanje, spremljanje in vrednotenje strategije ter njene animacije, vključno z olajševanjem izmenjav med deležniki 57

b. Osnovna razdelitev sredstev za izvajanje SLR na tri dele: vrednotenje števila zaposlenih v sektorju, vrednotenje sektorja in enotni znesek, ki ga prejmejo vse LASR 57

c. Razdelitev sredstev na podlagi števila polno zaposlenih oseb v ribištvu/akvakulturi 57

č. Razdelitev sredstev, namenjenih za Sektor za ribištvo 58

d. Dodelitev enotnega zneska 58

e. Skupni finančni okvir za posamezno LASR 58

Priloga 1: Tabela 1: Prikaz izračuna delitve sredstev posameznim LASR ob upoštevanju potrditve šestIH LASR 59

# 1 Uvod

## 1.1 Pravne podlage

* UREDBA (EU) 2021/1060 EVROPSKEGA PARLAMENTA IN SVETA z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko,
* UREDBA (EU) 2021/1139 EVROPSKEGA PARLAMENTA IN SVETA z dne 7. julija 2021 o vzpostavitvi Evropskega sklada za pomorstvo, ribištvo in akvakulturo ter spremembi Uredbe (EU) 2017/1004,
* Uredba o izvajanju lokalnega razvoja, ki ga vodi skupnost iz Evropskega sklada za pomorstvo, ribištvo in akvakulturo v programskem obdobju 2021–2027.

## 1.2 Predstavitev izbora načina razdelitve sredstev po posameznih LASR

Republika Slovenija se jev skladu z 31. členom Uredbe 2021/1060 (EU) in 30. členom Uredbe 2021/1139 (EU) odločila za izvajanje ukrepa lokalni razvoj, ki ga vodi skupnost (v nadaljnjem besedilu: CLLD) iz Evropskega sklada za pomorstvo, ribištvo in akvakulturo 2021–2027. Ukrep se bo izvajal samostojno. Oblikovana bodo lokalna partnerstva (LASR), ki bodo izvajala aktivnosti v skladu s potrjenimi strategijami lokalnega razvoja. Izbranih in potrjenih bo največ šest LASR, od tega ena na obali in pet na celinskem območju Republike Slovenije. Za izvajanje operacij, izbranih v okviru strategije lokalnega razvoja, vključno z operacijami sodelovanja, upravljanja, spremljanja in vrednotenja strategije ter njene animacije, je v Programu za izvajanje Evropskega sklada za pomorstvo, ribištvo in akvakulturo 2021–2027 (v nadaljnjem besedilu: program ESPRA 2021–2027) predvidenih 12.131.062 eurov skupnih javnih sredstev, od tega 8.491.743,40 eura sredstev Evropske unije.

Na podlagi 34. člena Uredbe 2021/1060 (EU) je država članica, ki izvaja CLLD, dolžna zagotoviti finančno podporo za izvajanje ukrepa CLLD, ki zajema:

1. krepitev zmogljivosti in pripravljalne ukrepe v podporo oblikovanju in prihodnjemu izvajanju strategije (pripravljalna podpora),
2. izvajanje operacij, vključno z dejavnostmi sodelovanja in njihovo pripravo, izbranih v okviru strategije,
3. upravljanje, spremljanje in vrednotenje strategije ter njene animacije, vključno z olajševanjem izmenjav med deležniki.

Dokument predstavlja način razdelitve oziroma metodologijo za dodelitev finančnih sredstev iz programa ESPRA 2021–2027 za izvajanje operacij, vključno z dejavnostmi sodelovanja in njihovo pripravo, izbranih v okviru strategije, ter upravljanje, spremljanje in vrednotenje strategije in njene animacije, vključno z olajševanjem izmenjav med deležniki, za izbrane in potrjene posamezne LASR.

Pri tem je izvzeta podpora za krepitev zmogljivosti in pripravljalne ukrepe v podporo oblikovanju in prihodnjemu izvajanju strategije (pripravljalna podpora), za katero je bila predhodno že izdelana ločena metodologija za dodelitev sredstev.

Pri pripravi in izboru metodologije za izdelavo finančnega okvira za posamezno LASR za dodelitev finančnih sredstev so bili upoštevani naslednji izhodiščni kriteriji:

* predvidena višina skupnih javnih sredstev za izvajanje ukrepa CLLD iz ESPRA 2021–2027 je 12.131.062,00 eura skupnih javnih sredstev;
* odločitev organa upravljanja, da se bo glede na predvidena sredstva na ozemlju Republike Slovenije v programskem obdobju 2021–2027 potrdilo največ šest LASR;

skupno število polno zaposlenih oseb v sektorju ribištva za zadnje koledarsko leto 2021 (podatki SURS, vir: https://www.stat.si/StatWeb/News/Index/10488);

* vrednotenje oziroma razdelitev Sektorja za ribištvo na podlagi dveh podenot (akvakultura in morsko ribištvo).
1. Upoštevanje kriterija števila potrjenih LASR

Upoštevali smo kriterij, da bo v prihodnjem finančnem obdobju 2021–2027 za izvajanje CLLD skupno potrjenih največ šest LASR, od tega pet na celinskem območju in ena na obalnem.

1. Upoštevanje kriterija delitve Sektorja za ribištvo na dve podenoti

– Podenota morski gospodarski ribolov in marikultura/akvakultura (obalna LASR),

– podenota akvakultura (celinske LASR).

1. Upoštevanje kriterija število zaposlenih oseb v Sektorju za ribištvo

Upoštevalo se je skupno število polno zaposlenih oseb v Sektorju za ribištvo za zadnje koledarsko leto (SURS, 2021 vir: https://www.stat.si/StatWeb/News/Index/10488), ki je 276. Od tega je 124 zaposlenih v sektorju morskega gospodarskega ribolova in marikulture ter 152 v sektorju celinske (sladkovodne) akvakulture.

# 2. Postopek izračuna dodelitve finančnih sredstev po posameznih LASR

1. Osnovna razdelitev podpore izvajanje operacij, vključno z dejavnostmi sodelovanja in njihovo pripravo, izbranih v okviru strategije, in podpore upravljanje, spremljanje in vrednotenje strategije ter njene animacije, vključno z olajševanjem izmenjav med deležniki

Pri določanju metodologije za izračun sredstev smo izhajali iz domneve, da imamo v prihodnjem finančnem obdobju za izvajanje ukrepov CLLD, brez pripravljalne podpore, na voljo skupno 12.131.062,00 eura skupnih javnih sredstev, od tega 8.491.743,40 eura sredstev Evropske unije. Predvidena finančna sredstva se najprej razdelijo tako, da se jih 80 odstotkov nameni za izvajanje operacij, vključno z dejavnostmi sodelovanja in njihovo pripravo, izbranih v okviru strategije upravljanje, spremljanje in vrednotenje strategije ter njene animacije, vključno z olajševanjem izmenjav med deležniki, kar znaša **9.704.850,00 eura**, ter vsaj 20 odstotkov za upravljanje, spremljanje in vrednotenje strategije ter njene animacije, vključno z olajševanjem izmenjav med deležniki, za kar smo namenili **2.426.212,00 eura**.

V skladu z drugim odstavkom 34. člena Uredbe 2021/1060/EU podpora za upravljanje, spremljanje in vrednotenje strategije ter njene animacije, vključno z olajševanjem izmenjav med deležniki, ne presega 25 odstotkov skupnega javnega prispevka k strategiji.

1. Osnovna razdelitev sredstev za izvajanje SLR na tri dele: vrednotenje števila zaposlenih v sektorju, vrednotenje sektorja in enotni znesek, ki ga prejmejo vse LASR

Poleg tega smo sredstva za izvajanje operacij SLR (9.704.850,00 eura) razdelili v naslednjem razmerju: 33 odstotkov za zaposlene v Sektorju za ribištvo, kar je 3.202.600,50 eura, 33 odstotkov za sam sektor, kar je 3.202.600,50 eura, in 34 odstotkov za enotni znesek, ki ga bodo prejele vse potrjene LASR, kar je 3.299.649,00 eura.

1. Razdelitev sredstev na podlagi števila polno zaposlenih oseb v ribištvu/akvakulturi

Pri vrednotenju kriterija za zaposlene osebe za posamezne LASR smo upoštevali skupno število vseh polno zaposlenih v sektorju ribištva, kar po podatkih SURS za leto 2021 znaša 276 oseb. Od tega je na območju obalne LASR zaposlenih 124 oseb (skupno morski gospodarski ribolov in akvakultura – marikultura) in na celini 152 (akvakultura). To smo pretvorili v odstotke in tako je razmerje med vsemi polno zaposlenimi na celini in obali približno 55 odstotkov (celina) proti približno 45 odstotkom (obala).

Na podlagi tega smo razdelili sredstva na podlagi osnovne razdelitve za polno zaposlene (3.202.600,50 eura) na 1.441.170,00 eura, kar je 45 odstotkov, in 1.761.430,00 eura, kar je 55 odstotkov.

Izhajali smo iz domneve, da bo na celini potrjenih največ pet LASR, zato smo izračunani skupni znesek za celino, ki je 1.761.430,00 eura oziroma 55 odstotkov, razdelili na pet enakih delov, en del tako znaša 352.286,00 eura (zaokroženo).

Ker bo na obalnem območju potrjena samo ena LASR, je preostalih 45 odstotkov sredstev, kar je zaokroženo na 1.441.170,00 eurov, namenjenih samo za obalno LASR.

č. Razdelitev sredstev, namenjenih za Sektor za ribištvo

33 odstotkov vseh finančnih sredstev, predvidenih za celoten Sektor za ribištvo, kar je 3.202.600,50 eura, smo razdelili na podlagi predhodne opredelitve **podenot**.

Ob upoštevanju, da je LASR na obalnem območju sestavljena iz dveh podenot, to je morskega gospodarskega ribolova in akvakulture/(marikulture), in da je na celini prisoten samo sektor akvakulture, smo skupni delež finančnih sredstev, namenjen za Sektor za ribištvo (3.202.600,50 eura), razdelili na sedem enakih delov (pet celinskih LASR ena podenota in ena obalna LASR dve podenoti). Iz tega sledi, da ena podenota dobi 457.515,00 eura.

Na podlagi tega je LASR na obali prejela sredstva za dve podenoti (2 x 457.515,00 eura), preostale LASR na celini pa sredstva za eno podenoto (457.515,00 eura).

d. Dodelitev enotnega zneska

Pri dodelitvi enotnega zneska posamezni LASR smo določili kriterij, da vsaka LASR prejme enak znesek. Skupni delež sredstev, namenjenih za osnovne zneske, ki je 3.299.649,00 eura, smo torej razdelili na šest enakih delov, posamezni osnovni znesek je tako 550.000,00 eura.

Pri odločitvi za dodelitev enotnega zneska smo se zgledovali na primeru dobre prakse iz Avstrije in sklada EKSRP, kjer so se odločili, da bo enotni znesek, ki ga prejme vsaka LASR, znašal 25 odstotkov od skupnih dodeljenih sredstev na območje.

e. Skupni finančni okvir za posamezno LASR

V skladu z drugim odstavkom 34. člena Uredbe 2021/1060/EU podpora za upravljanje, spremljanje in vrednotenje strategije ter njene animacije, vključno z olajševanjem izmenjav med deležniki, ne presega 25 odstotkov skupnega javnega prispevka k strategiji.

Podpori za izvajanje operacij, vključno z dejavnostmi sodelovanja, izbranimi v okviru strategije, in njihovo pripravo, smo dodali še do 25 odstotkov podpore za upravljanje, spremljanje in vrednotenje strategije ter njene animacije, vključno z olajševanjem izmenjav med deležniki, in tako dobili skupni finančni okvir za posamezno LASR.

Če bo izbranih in potrjenih manj LASR, se bodo sredstva razdelila na enak način, kot je predstavljeno v tem dokumentu.

Ob upoštevanju vseh navedenih domnev podatkov, kriterijev in izračunov smo sredstva posameznim LASR (ob upoštevanju, da jih bo potrjenih šest) razdelili tako, kot je prikazano v tabeli 1

# Tabela 1: Prikaz izračuna delitve sredstev posameznim LASR ob upoštevanju potrditve šestih LASR

****